พระพรหมเมธาจารย์ (คณิศร์ เขมวํโส)

พระพรหมเมธาจารย์ นามเดิม คณิศร์ นวลละออ ฉายา เขมวํโส เป็นพระราชาคณะเจ้าคณะรองฝ่ายธรรมยุติกนิกาย อดีตกรรมการมหาเถรสมาคม และอดีตเจ้าอาวาสวัดบุรณศิริมาตยาราม

 ประวัติ 
พระพรหมเมธาจารย์ เกิดเมื่อวันที่ 22 ตุลาคม พ.ศ. 2471 ได้เข้าบรรพชาเป็นสามเณรเมื่อวันที่ 7 พฤศจิกายน พ.ศ. 2480 และได้เข้าพิธีอุปสมบทเป็นพระภิกษุเมื่อปี พ.ศ. 2493 ได้รับฉายาจากพระอุปัชฌาย์ว่า "เขมวํโส" และได้ดำรงตำแหน่ง กรรมการมหาเถรสมาคม คณะผู้ตรวจข้อสอบระดับประโยคเอก บาลีสนามหลวงวัดสามพระยาวรวิหาร และเป็นเจ้าอาวาสวัดบุรณศิริมาตยารามพระพรหมเมธาจารย์ (คณิศร์ เขมวํโส ป.ธ.9)  สำนักงานเลขาธิการมหาเถรสมาคม

 สมณศักดิ์ 
 5 ธันวาคม พ.ศ. 2514 เป็นพระราชาคณะชั้นสามัญที่ พระกวีวรญาณราชกิจจานุเบกษา, แจ้งความสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 88, ตอนที่ 151 ง ฉบับพิเศษ, 31 ธันวาคม 2514, หน้า 6
 5 ธันวาคม พ.ศ. 2530 เป็นพระราชาคณะชั้นราชที่ พระราชบัณฑิต ตรีปิฎกบัณฑิตศาสน์สาทร ยติคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 104, ตอนที่ 253 ง ฉบับพิเศษ, 5 ธันวาคม 2530, หน้า 6
 5 ธันวาคม พ.ศ. 2535 เป็นพระราชาคณะชั้นเทพที่ พระเทพวราภรณ์ สุนทรธรรมภาณี ตรีปิฎกบัณฑิต ยติคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ , เล่ม 109, ตอนที่ 155 ง ฉบับพิเศษ, 5 ธันวาคม 2535, หน้า 6
 5 ธันวาคม พ.ศ. 2541 เป็นพระราชาคณะชั้นธรรมที่ พระธรรมเมธาจารย์ ปริยัติญาณโสภณ วิมลวรธรรมนุสิฐ ตรีปิฎกบัณฑิต ยติคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ , เล่ม 115, ตอนที่ 24 ข, 5 ธันวาคม 2535, หน้า 4
 5 ธันวาคม พ.ศ. 2547 เป็นพระราชาคณะเจ้าคณะรองที่ พระพรหมเมธาจารย์ ปริยัติญาณโสภณ วิมลสีลาจารประยุต วิสุทธิธรรมวรนายก ตรีปิฎกบัณฑิต ธรรมยุตติกคณิสสร บวรสังฆาราม คามวาสีราชกิจจานุเบกษา, พระบรมราชโองการ ประกาศสถาปนาสมณศักดิ์, เล่ม 122, ตอนที่ 9 ข, 3 มิถุนายน 2548, หน้า 4-6

 มรณภาพ 
พระพรหมเมธาจารย์ มรณภาพด้วยภาวะปอดติดเชื้อ เมื่อวันที่ 19 มกราคม พ.ศ. 2562 เวลา 02.50 น. ณ โรงพยาบาลศิริราช สิริอายุได้  พรรษา 69 มีพิธีพระราชทานเพลิงศพเมื่อวันที่ 29 เมษายน พ.ศ. 2562 ณ วัดมกุฏกษัตริยารามราชวรวิหาร

 อ้างอิง 

หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:พระราชาคณะเจ้าคณะรอง
หมวดหมู่:กรรมการมหาเถรสมาคม
หมวดหมู่:เปรียญธรรม 9 ประโยค
หมวดหมู่:เสียชีวิตจากโรคปอดบวม